
Lokális mechanikai feszültség hatása a grafén Raman-spektrumára

A grafén, vagyis az egyrétegű grafit, tökéletesen kétdimenziós anyagnak tekinthető. Annak köszönhetően hogy egyetlen atomi réteg, vagyis az anyag csak felületből áll, jelentősen perturbálhatóak a fizikai tulajdonságai. A grafén elektronszerkezetében, illetve fonon állapotaiban bekövetkezett változások Raman-spektroszkópia segítségével nagy pontossággal követhetők, viszont a kísérleti adatok megfelelő értelmezése érdekében, a mérési eredményeket Raman-spektrum számolásokkal kell összehasonlítani. Ebben a munkában, egy hordozó felületen található grafénben keletkező kis, néhány nanométeres nagyságú benyomódások, illetve gyűrődések hatását vizsgáljuk meg. A munka során mind kísérleti, mind elméleti irányból megközelítve a problémát vizsgáljuk ezeknek a perturbációknak a hatását a grafén Raman-spektrumára.



